દૂરદર્શનની ઓળખ સમો તેનો લોગો હવે બદલાઇ જશે. આ વાતને લઇને ચેનલે જાહેરાત પણ કરી છે. 58 વર્ષ જૂના આ લોગોને બદલીને નવો કરવામાં આવશે. પ્રસાર ભારતીના નવા સીઇઓ શશી શેખર વેંમપતિએ જણાવ્યું કે યુવાનોને ચેનલ સાથે જોડવાના આ નવતર પ્રયાસ કરવામાં આવી રહ્યો છે. સાથે જ ડીડીએ પોતાના અધિકૃત નિવેદનમાં કહ્યું હતું કે આ જૂના લોગોથી અનેક લોકોની જૂની યાદો જોડાયેલી છે પણ પ્રાઇવેટ ચેનલોને મળી રહેલી કોમ્પીટિશનને જોતા દૂરદર્શન આ બદલાવ લાવી રહી છે.